# ROMANIA

JUDEŢUL MUREŞ Vizat,

# COMUNA ACĂȚARI Secretar

# PRIMAR Jozsa Ferenc

**P R O I E C T DE H O T Ă R Â R E**

**privind modificarea HCL Nr.81**

**privind stabilirea impozitele și taxele locale pe anul 2024**

Primarul comunei Acățari ,

**Având în vedere:**

1. Referatul de aprobare a Primarului comunei Acățari nr.711/2024 și raportul Compartimentului de resort nr. 718/2024,
2. Luând act de rata inflaţiei pentru anul fiscal anterior de 13,8 % comunicată pe site-ul oficial al Ministerului Finanțelor publice,conform Comunicatului de presă din 20.01.2023 al Institutului Național de Statistică și Ministerul Lucrărilor Publice,Dezvoltării și Administrației
3. Raportul Comisiilor de specialitate din cadrul Consiliului local al comunei Acățari,

**În conformitate cu prevederile:**

* art. 27 din Legea 273/2006, privind Finanțele publice locale, cu modificările și completările ulterioare
* Titlul IX din Legea nr. 227/2015 privind Codul fiscal, cu modificările și completările ulterioare,
* Legea nr. 370 din 20 decembrie 2023, privind aprobarea [Ordonanței Guvernului nr. 16/2023](https://legislatie.just.ro/Public/DetaliiDocumentAfis/258029) pentru modificarea și completarea [Legii nr. 227/2015, privind Codul fiscal](https://legislatie.just.ro/Public/DetaliiDocumentAfis/262008), abrogarea unor acte normative și alte măsuri financiar-fiscale
* Hotărârii Consiliului Local al comunei Acățari nr. 28/28.04.2023,privind indexarea impozitelor și taxelor locale cu rata inflației,
* art. 96, art. 162 și art. 266 din Legea nr. 207/2015 privind Codul de procedură fiscală, cu modificările și completările ulterioare,
* art. 80-81 din Legea nr. 24/2000 privind normele de tehnică legislativă pentru elaborarea actelor normative,
* art. 7 alin. (13) din Legea nr. 52/2003 privind transparenţa decizională în administraţia publică, republicată,

**Văzând adresa nr.400/SVII din 16.01.2024 a Instituției Prefectului-jud.Mureș**, **de încălcare a unor dispoziții legale la apobtarea HCL nr.81/2023,**

**În temeiul** art. 87 alin. (3), art. 129 alin.(1), alin. (4) lit. ”c”, alin. (14), art.139, art. 196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ, cu modificările și completările ulterioare,

P r o p u n e :

Art.1.Punctul ”h” din Anexa nr.17-Taxe locale -din Hotărârea Consiliului local Acățari nr.81/2023, privind stabilirea impozitele și taxele locale pe anul 2024, referitoare la taxa specială de urgență pentru eliberarea înainte de termenul legal a adeverințelor/certificatelor se abrogă.

Art.2. Hotărârea Consiliului local Acățari nr.81/2023, privind stabilirea impozitele și taxele locale pe anul 2024 se modifică,conform prevederilor art.1.

Art.2. Prezenta hotărâre se comunică, prin intermediul secretarului general al comunei Acățari, în termenul prevăzut de lege, Instituției Prefectului-jud.Mureș ,Primarului Comunei Acățari și Compartimentului financiar și se aduce la cunoștință publică prin afișarea la sediul primăriei, precum și pe pagina de internet a comunei.

Primar,

Osvarh Csaba

ROMÂNIA,

JUDEŢUL MUREŞ

PRIMĂRIA COMUNEI ACĂŢARI

Tel/Fax: 0265 333112, 0265 333298; e-mail: [acatari@cjmures.ro](mailto:acatari@cjmures.ro), www.acatari.ro

## Nr. 711/ 2 februarie 2024

**REFERAT DE APROBARE**

**privind modificarea HCL Nr.81**

**privind stabilirea impozitele și taxele locale pe anul 2024**

Instituția Prefectului-jud.Mureș a transmis următoarea adresă:

În urma exercitării controlului de legalitate instituit în sarcina Prefectului conform dispozițiilor art.252, alin.1), lit.c) și art. 255 din OUG nr.57/2019 privind Codul administrativ, cu modificările și completările ulterioare, asupra setului de acte administrative înaintat cu adresa dumneavoastră nr.98/05.01.2024 și înregistrat la Instituția Prefectului-Județul Mureș sub nr.400/09.01.2024, facem cunoscut următoarele precizări:

**Referitor la Hotărârea Consiliului Local al Comunei Acățari nr.81/20.12.2023** *privind stabilirea impozitelor și taxelor locale pe anul 2024,* vă comunicăm următoarele:

Raportat la obiectul hotărârii sus-menționate, considerăm că prin instituirea în Anexa nr.17 a acestui act administrativ, la secțiunea “*taxe locale”* a „*taxei speciale de urgență pentru eliberarea înainte de termenul legal a următoarelor documunte: adeverințe (7/15 lei,personae fizice/juridice) și certificate (25/35 lei personae fizice/juridice)* au fost **încălcate** **prevederile art.344 din Legea nr.207/2015** privind Codul de procedură fiscal, conform cărora : “*Certificatele, adeverințele sau alte documente pentru care legea prevede plata taxei extrajudiciare de timbru, eliberate de organele fiscale sunt scutite de taxe extrajudiciare de timbru*” **precum și prevederile art.14, alin. (5) și (7) din OUG nr.41/2016** *privind stabilirea unor măsuri de simplificare la nivelul administrației publice centrale, administrației publice locale și al instituțiilor publice și pentru modificarea și completarea unor acte normative.*

Totodată, vă reamintim faptul că, Legea nr.117/30.06.1999 privind taxele extrajudiciare de timbre, care prevedea faptul că “ *eliberarea certificatelor de orice fel, altele decât cele eliberate de instanțe, (…..), precum și alte servicii prestate de unele instituții publice sunt supuse taxelor extrajudiciare de timbre”* și care arăta în concret în anexă lista cuprinzând taxele extrajudiciare de timbru, respectiv actele pentru care se percepeau aceste taxe, printre care la punctul 1 erau cuprinse și eliberarea “ *cerificatelor, adeverințelor și a oricăror alte înscrisuri prin care se atestă un fapt sau o situație* “ este abrogată în totalitate.

În contextul celor de mai sus apreciem nelegală HCL Acățari nr.81 din 20.12.2023 și vă solicităm să procedați de urgență la **modificarea acesteia,** în situația în carenu a produs efecte juridice, în caz contrar fiind aplicabile prevederile art.3 alin (1) din Legea nr.544/2004 a contenciosului administrativ.

Pentru motivele susmenționate propunem modificarea HCL 81/2023 în sensul arătat mai sus.

Primar,

Osvath Csaba

ROMÂNIA,

JUDEŢUL MUREŞ

PRIMĂRIA COMUNEI ACĂŢARI

Tel/Fax: 0265 333112, 0265 333298; e-mail: [acatari@cjmures.ro](mailto:acatari@cjmures.ro), www.acatari.ro

## Nr. 718/ 2 februarie 2024

**RAPORT DE SPECIALITATE**

**privind modificarea HCL Nr.81**

**privind stabilirea impozitele și taxele locale pe anul 2024**

Impozitele şi taxele locale constituie sursă importantă de venituri, utilizate pentru acoperirea cheltuielilor publice a căror finanţare se asigură de la bugetul local, în condiţiile legii. Acestea sunt reglementate de Legea nr. 227/ 2015 privind Codul Fiscal, actualizată.

În afara impozitelor şi taxelor locale, la bugetul local se fac însă sursă de venit şi alte taxe locale. Ordonanța de Urgență a Guvernului nr. 57/ 2019 privind Codul Administrativ, modificată și completată, precizează la art. 87 alin. (3): ”In scopul asigurarii autonomiei locale, autoritatile deliberative ale administratiei publice locale au dreptul sa instituie si sa perceapa impozite si taxe locale, sa aprobe bugetele locale ale unitatilor administrativ-teritoriale, in conditiile legii.”

Prin Hotărârea Consiliului Acățari nr.81/20.12.2023 au fost stabilite impozitele mși taxele locale pe anul 2024.

Raportat la obiectul hotărârii sus-menționate, Instituția Prefctului-jud.Mureș consideră că prin instituirea în Anexa nr.17 a acestui act administrativ, la secțiunea “*taxe locale”* a „*taxei speciale de urgență pentru eliberarea înainte de termenul legal a următoarelor documunte: adeverințe (7/15 lei,personae fizice/juridice) și certificate (25/35 lei personae fizice/juridice)* au fost încălcate prevederile art.344 din Legea nr.207/2015 privind Codul de procedură fiscal, conform cărora : “*Certificatele, adeverințele sau alte documente pentru care legea prevede plata taxei extrajudiciare de timbru, eliberate de organele fiscale sunt scutite de taxe extrajudiciare de timbru*”

Instituirea acestei taxe a avut rolul de a scurta timpul de asteptare având în vedere că eliberarea adeverințelor/certificatelor putand fi rezolvată favorabil intr-un timp scurt de 10-15 min. din momentul prezentarii,fără a fi nevoie ca solicitantul să se mai prezinte și la o altă zi.

Sunt situații cand unii contribuabili nu doresc să mai revină solicitand eliberarea adeverinței sau a certificatului sa se faca pe loc.

Pentru aceste situații s-a impus instituirea unei taxe speciale de urgență.

Având în vedere notificarea Instituției prefectului, cu argumentele prezentate în Referatul de aprobare, se propune modificarea HCL 81/2023 în sensul abrogării punctului ”h” din Anexa nr.17-Taxe locale -din Hotărârea Consiliului local Acățari nr.81/2023, privind stabilirea impozitele și taxele locale pe anul 2024, referitoare la taxa specială de urgență pentru eliberarea înainte de termenul legal a adeverințelor/certificatelor.

Secretar general,

Jozsa Ferenc